Source: http://www.europarl.europa.eu/doceo/document/A-8-2015-0100_MT.html
Timestamp: 2020-01-18 15:57:26+00:00
Document Index: 2226699

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit tal-Aġenzija Ewropea għall-Kontroll tas-Sajd għas-sena finanzjarja 2013
Proċedura : 2014/2115(DEC)
Ċiklu relatat mad-dokument : A8-0100/2015
184k 105k
dwar il-kwittanza għall-implimentazzjoni tal-baġit tal-Aġenzija Ewropea għall-Kontroll tas-Sajd għas-sena finanzjarja 2013
– wara li kkunsidra l-kontijiet annwali finali tal-Aġenzija Ewropea għall-Kontroll tas-Sajd għas-sena finanzjarja 2013,
– wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Kontroll tas-Sajd għas-sena finanzjarja 2013, flimkien mat-tweġibiet tal-Aġenzija(1),
– wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Aġenzija għall-implimentazzjoni tal-baġit għas-sena finanzjarja 2013 (05304/2015 – C8–0054/2015),
– wara li kkunsidra r-Regolament tal-Kunsill (KE) Nru 768/2005 tas-26 ta' April 2005 li jistabbilixxi Aġenzija Komunitarja għall-Kontroll tas-Sajd u li jemenda r-Regolament (KEE) Nru 2847/93 li jistabbilixxi sistema ta’ kontroll li tapplika għall-Politika Komuni tas-Sajd(5), u b'mod partikolari l-Artikolu 36 tiegħu,
– wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għas-Sajd (A8-0100/2015),
1. Jagħti l-kwittanza lid-Direttur Eżekuttiv tal-Aġenzija Ewropea għall-Kontroll tas-Sajd għall-implimentazzjoni tal-baġit tal-Aġenzija għas-sena finanzjarja 2013;
3. Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għall-Kontroll tas-Sajd, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).
dwar l-għeluq tal-kontijiet tal-Aġenzija Ewropea għall-Kontroll tas-Sajd għas-sena finanzjarja 2013
– wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Kontroll tas-Sajd għas-sena finanzjarja 2013, flimkien mat-tweġibiet tal-Aġenzija(8),
– wara li kkunsidra r-Regolament tal-Kunsill (KE) Nru 768/2005 tas-26 ta' April 2005 li jistabbilixxi Aġenzija Komunitarja għall-Kontroll tas-Sajd u li jemenda r-Regolament (KEE) Nru 2847/93 li jistabbilixxi sistema ta’ kontroll li tapplika għall-Politika Komuni tas-Sajd(12), u b'mod partikolari l-Artikolu 36 tiegħu,
1. Jinnota li l-kontijiet annwali finali tal-Aġenzija Ewropea għall-Kontroll tas-Sajd huma kif annessi mar-rapport tal-Qorti tal-Awdituri;
2. Japprova l-għeluq tal-kontijiet tal-Aġenzija Ewropea għall-Kontroll tas-Sajd għas-sena finanzjarja 2013;
3. Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ewropea għall-Kontroll tas-Sajd, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għall-Kontroll tas-Sajd għas-sena finanzjarja 2013
– wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Aġenzija Ewropea għall-Kontroll tas-Sajd għas-sena finanzjarja 2013,
A. billi, skont ir-rapporti finanzjarji tagħha, il-baġit finali tal-Aġenzija Ewropea għall-Kontroll tas-Sajd (''l-Aġenzija'') għas-sena finanzjarja 2013 kien jammonta għal EUR 9 216 900; billi l-baġit kollu tal-Aġenzija ġej mill-baġit tal-Unjoni,
B. billi l-Qorti tal-Awdituri, fir-rapport tagħha dwar il-kontijiet annwali tal-Aġenzija Ewropea għall-Kontroll tas-Sajd għas-sena finanzjarja 2013 ("ir-rapport tal-Qorti"), stqarret li kisbet assigurazzjonijiet raġonevoli li l-kontijiet annwali tal-Aġenzija huma affidabbli u li t-tranżazzjonijiet ta' bażi huma legali u regolari,
1. Jinnota mir-rapport tal-Qorti li għal dak li għandu x'jaqsam ma' kumment li sar fir-rapport 2011 tal-Qorti u li l-azzjoni korrettiva għalih kienet immarkata bħala "Għadha għaddejja" fir-rapport 2012 tal-Qorti, ittieħdu azzjonijiet korrettivi u issa fir-rapport 2013 tal-Qorti hija mmarkata bħala "Ikkompletata"; jinnota barra minn hekk li għaż-żewġ kummenti li saru fir-rapport 2012 tal-Qorti, ittieħdu azzjonijiet korrettivi u issa għal kumment minnhom l-azzjoni korrettiva hija mmarkata bħala ''Ikkompletata'' filwaqt li għal kumment ieħor immarkata bħala ''Mhux applikabbli'';
2. Jirrikonoxxi mill-Aġenzija li din stabbiliet proċedura għall-previżjoni ta' utilizzazzjonijiet bil-quddiem bil-għan li tnaqqas il-livell tar-riporti; jistieden lill-Aġenzija tkompli tfittex modi li bihom tnaqqas il-livell ta' riporti u tevita kwalunkwe riport mhux ippjanat;
3. Jirrikonoxxi mill-Aġenzija li informazzjoni dwar l-impatt tal-attivitajiet tagħha fuq iċ-ċittadini tal-Unjoni qed tingħata fuq il-websajt tagħha, l-aktar permezz tal-pubblikazzjoni annwali ta' dokumenti strateġiċi, pereżempju r-rapport ta' attività annwali tagħha jew ir-riżultati tal-kampanji ta' kontroll u ta' spezzjoni; jinnota li attwalment l-Aġenzija qed tiżviluppa websajt ġdida sabiex iżżid il-viżibilità u t-trasparenza;
4. Jirrikonoxxi mill-Aġenzija li din qed tkompli tivvaluta possibilitajiet ġodda sabiex tiżviluppa sinerġiji ma' aġenziji oħra, bħal pereżempju l-ftehim fil-livell ta' servizz għall-kondiviżjoni tal-kapaċità ta' awditjar intern, il-koordinazzjoni tal-korsijiet ta' taħriġ u kontrolli ex post li jsiru ma' aġenziji oħra li jinsabu fi Spanja u l-Portugall; jinnota barra minn hekk li l-Aġenzija bħalissa qed tassisti l-Aġenzija Ewropea għas-Sigurtà Marittima (EMSA) b'konnessjoni addizzjonali ma' ''S-TESTA'', u qed taħseb sabiex il-websajt esterna tagħha tkun fuq is-sit sekondarju tal-IT tal-EMSA; jieħu nota tal-kollaborazzjoni li hemm bejn l-Aġenzija u l-EMSA dwar il-proġett konġunt tas-servizz ta' monitoraġġ kontra l-piraterija (MARSURV-1);
5. Jinnota li l-isforzi ta' monitoraġġ tal-baġit matul is-sena finanzjarja 2013 irriżultaw f'rata ta' implimentazzjoni tal-baġit ta' 98,64 % u li r-rata ta' eżekuzzjoni tal-approprjazzjonijiet ta' pagament kienet ta' 83,85 %; jirrikonoxxi mir-rapport tal-Qorti li l-livell ġeneralment għoli ta' approprjazzjonijiet ta' impenn juri li l-impenji qegħdin isiru f'waqthom;
6. Jinnota bi tħassib li l-livell ta' approprjazzjonijiet impenjati riportati għall-2014 kien wieħed għoli għat-Titolu II (nefqa amministrattiva), li kien ta' 38 %, u għat-Titolu III (nefqa operattiva), li kien ta' 43 %; jinnota mit-tweġiba tal-Aġenzija li r-riporti tat-Titolu II min-naħa kienu minħabba l-ammont u l-waqt tal-pagamenti possibbli għall-aġġustamenti retroattivi tas-salarji għall-2011 u l-2013, u li dan ġie ċċarat f'Novembru 2013; jirrikonoxxi mir-rapport tal-Qorti li r-riporti għat-Titolu III fil-maġġorparti kienu minħabba l-għadd kbir ta' proġetti tal-IT li jew tnedew jew kienu għadhom għaddejjin matul l-2013;
7. Jirrikonoxxi mill-Aġenzija li l-Bord Amministrattiv tagħha adotta l-''Pjan ta' Politika Pluriennali għall-Persunal għall-2015-2017'' f'Marzu 2014, u dan f'konformità mal-linji gwida tal-Kummissjoni; josserva li fil-31 ta' Diċembru 2013, l-Aġenzija kellha 68 kariga awtorizzata fl-organigramma tagħha, li jikkonsistu minn aġenti temporanji, aġenti kuntrattwali u esperti nazzjonali ssekondati, u li minnhom kien hemm 65 kariga okkupata;
8. Jirrikonoxxi mill-Aġenzija li l-politika komprensiva tagħha dwar il-prevenzjoni u l-ġestjoni tal-kunflitti ta' interess ġiet adottata mill-Bord Amministrattiv f'Ottubru 2014 u tinsab disponibbli għall-pubbliku fuq il-websajt tagħha; jistieden lill-Aġenzija tinforma l-awtorità ta' kwittanza dwar l-eżitu konkret tal-politika ġdida adottata u biex tipprovdi rekord tal-każijiet sa tmiem Ġunju 2015;
9. Jinnota li dik il-politika timponi l-obbligu li jkunu ppubblikati biss id-dikjarazzjonijiet tal-interessi tal-membri tal-Bord Amministrattiv, id-Direttur Eżekuttiv u l-Kapijiet tal-Unità, iżda mhux tas-CVs tagħhom li jiġu ppubblikati fuq bażi volontarja; jinnota mill-Aġenzija li l-obbligu ma japplikax għall-membri tal-Bord Konsultattiv tagħha, li l-indipendenza tagħhom għandha tiġi wkoll assigurata; jitlob lill-Aġenzija tirrevedi dik il-politika u tippubblika s-CVs tad-Direttur Eżekuttiv, tal-Kapijiet tal-Unità u tal-membri tal-Bord Amministrattiv fuq bażi obbligatorja; jitlob lill-Aġenzija tippubblika wkoll is-CVs u d-dikjarazzjonijiet ta' interess tal-membri tal-Bord Konsultattiv sabiex ikun hemm iżjed trasparenza;
10. Jinnota li s-Servizz ta' Awditjar Intern (IAS) tal-Kummissjoni wettaq awditjar bil-għan li jevalwa l-adegwatezza tal-mod li bih hija mfassla s-sistema ta' kontroll intern (ICS) u l-applikazzjoni effikaċi tagħha fir-rigward tal-Ippjanar Strateġiku ta' Mobilitazzjonijiet Konġunti, kif implimentata mill-Aġenzija; jirrikonoxxi li l-IAS sab li l-ICS fis-seħħ qed tipprovdi livell raġonevoli ta' assigurazzjoni fir-rigward tal-ilħuq tal-objettivi tan-negozju għall-Ippjanar Strateġiku ta' Mobilitazzjonijiet Konġunti;
11. Jirrikonoxxi li l-IAS segwa l-implimentazzjoni tar-rakkomandazzjonijiet preċedenti tiegħu lill-Aġenzija permezz ta' rieżami dokumentarju, u li fil-31 ta' Diċembru 2013 la kien hemm rakkomandazzjonijiet kritiċi u lanqas importanti ħafna li għadhom pendenti;
12. Jagħraf il-kwalità u l-importanza tal-kompiti mwettqa mill-Aġenzija u jilqa' l-effikaċja tagħha, il-konsistenza tagħha u r-riżultati eċċellenti li kisbet sa minn meta twaqqfet;
13. Jenfasizza l-importanza tar-rwol tal-Aġenzija fl-implimentazzjoni tal-politika komuni tas-sajd (PKS) u fil-kisba tal-objettivi tagħha, partikolarment fid-dawl tal-obbligu tal-ħatt u l-ħtiġijiet f'termini ta' monitoraġġ, kontroll u sorveljanza tal-attivitajiet tas-sajd;
14. Jistieden lill-Aġenzija tiżgura li l-attivitajiet ta' kontroll ikunu kkoordinati u strutturati kif xieraq fl-Istati Membri kollha;
15. Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu ta' ... 2015(15) dwar il-prestazzjoni, il-ġestjoni finanzjarja u l-kontroll tal-aġenziji.
Rapporteur għal opinjoni: Alain Cadec
1. Jirrikonoxxi l-kwalità u l-importanza tal-kompiti mwettqa mill-Aġenzija Ewropea għall-Kontroll tas-Sajd ("l-Aġenzija"); jilqa' l-effikaċja tagħha, il-konsistenza tagħha u r-riżultati tajbin ħafna li kisbet minn mindu twaqqfet;
2. Jenfasizza l-importanza tar-rwol tal-Aġenzija fl-implimentazzjoni tal-politika komuni tas-sajd (PKS) u fil-kisba tal-objettivi tagħha, partikolarment fid-dawl tal-obbligu tal-ħatt u l-ħtiġijiet f'termini ta' monitoraġġ, kontroll u sorveljanza tal-attivitajiet tas-sajd;
3. Jirrimarka li l-Aġenzija teħtieġ tiżgura li l-attivitajiet ta' kontroll huma kkoordinati u strutturati kif xieraq fl-Istati Membri kollha;
4. Jirrimarka li l-objettivi politiċi tal-PKS riformata jinvolvu rwol kruċjali għall-kontroll u li għaldaqstant ikun meħtieġ li jissaħħu r-riżorsi finanzjarji u umani disponibbli għall-Aġenzija fis-snin li ġejjin; jitlob assigurazzjoni fir-rigward tal-ammonti fil-baġits futuri, sabiex dawn ikunu jistgħu jindirizzaw l-eżiġenzi eżistenti u l-ambizzjonijiet iddikjarati; jistieden lill-Aġenzija u lill-Istati Membri, bl-għajnuna u l-appoġġ tal-Kummissjoni, jiżguraw il-koordinazzjoni tajba tal-kontroll u l-ottimizzazzjoni tal-użu tal-approprjazzjonijiet, li jinkludu uħud mill-Fond Ewropew għall-Affarijiet Marittimi u s-Sajd;
5. Jieħu nota tar-rapport annwali tal-Qorti tal-Awdituri dwar l-Aġenzija għas-sena finanzjarja 2013, kif ukoll ir-rapport annwali tal-attività tal-Aġenzija;
6. Jesprimi s-sodisfazzjon tiegħu għad-dikjarazzjoni tal-Qorti tal-Awdituri rigward il-legalità u r-regolarità tat-tranżazzjonijiet li fuqhom huma bbażati l-kontijiet annwali għas-sena finanzjarja 2013;
7. Jenfasizza r-rata ta' implimentazzjoni eċċellenti tal-approprjazzjonijiet ta' impenn C1 (99 %) u l-approprjazzjonijiet ta' pagament C1 (84 %), li t-tnejn li huma tjiebu mis-sena ta' qabel; iħeġġeġ lill-Aġenzija tkompli bl-isforzi tagħha biex tiżgura l-użu ottimali tal-approprjazzjonijiet allokati;
8. Josserva l-ammont ta' riporti ta' approprjazzjonijiet ippjanati għall-2013; jieħu nota tan-natura partikolari u kompletament normali ta' dawn ir-riporti; jilqa' b'mod favorevoli l-użu tal-approprjazzjonijiet riportati, b'rata ta' implimentazzjoni ta' 90 %;
9. Josserva li l-approprjazzjonijiet vvutati għall-attivitajiet kollha tal-Aġenzija huma użati biżżejjed u l-livelli tagħhom jikkorrispondu mal-ħtiġijiet eżistenti; jenfasizza li dawn jaf jiżdiedu fis-snin li ġejjin;
10. Jinnota li l-isforzi tal-Aġenzija biex jitjiebu l-proċeduri tagħha qed ikollhom effett;
11. Jipproponi li jagħti l-kwittanza lid-Direttur Eżekuttiv tal-Aġenzija fir-rigward tal-implimentazzjoni tal-baġit tal-Aġenzija għas-sena finanzjarja 2013.
ĠU C 442, 10.12.2014, p. 152.
Testi adottati ta' dik id-data, P8_TA-PROV(2015)0000.